Projektas Nr. XIVP3481(2)

LIETUVOS RESPUBLIKOS

AZARTINIŲ LOŠIMŲ ĮSTATYMO NR. IX-325 2, 10, 103, 21 ir 292 STRAIPSNIŲ PAKEITIMO ĮSTATYMAS

2024 m. d. Nr.

Vilnius

1 straipsnis. 2 straipsnio pakeitimas

Papildyti 2 straipsnį 31 dalimi:

„31. Lošimų verslo specialistas (profesionalas) – asmuo, dirbantis lošimų verslo srityje ir gaunantis komercinės naudos iš jos.“

2 straipsnis. 10 straipsnio pakeitimas

1. Pakeisti 10 straipsnio 2 dalies 17 punktą ir jį išdėstyti taip:

„17) kino teatruose, geležinkelio ir autobusų stotyse, oro uostuose, jūrų uostuose;“

2. Pakeisti 10 straipsnio 2 dalies 18 punktą ir jį išdėstyti taip:

„18) pašto įstaigose.“

3. Pakeisti 10 straipsnio 9 dalį ir ją išdėstyti taip:

„9. Lietuvos Respublikos teritorijoje draudžiama lošimų reklama (toliau – reklama), išskyrus:

1) lošimus organizuojančios bendrovės pavadinimo ir (ar) prekių ženklo skelbimą ant lošimų organizatoriaus buveinės pastato ar pastato, kuriame yra lošimų organizavimo vieta;

2) lošimus organizuojančios bendrovės pavadinimo ir (ar) prekių ženklo, informacijos apie lošimus organizuojančios bendrovės organizuojamų lošimų rūšių skelbimą lošimų organizavimo vietoje ar lošimus organizuojančios bendrovės interneto svetainėje, kurios adresas nurodytas lošimų reglamente;

3) informacijos apie lošimus skelbimą leidiniuose (informaciniuose pranešimuose), kurie skirti tik lošimų verslo specialistams (profesionalams);

4) lažybas organizuojančios bendrovės pavadinimo ir (ar) prekių ženklo skelbimą (toliau – lažybų reklama), jeigu atitinka šias sąlygas:

a) skelbiant lažybų reklamą negali būti jokių informacijos, technologinių sąsajų su lažybas organizuojančios bendrovės interneto svetaine;

b) televizijoje, radijuje ir internete leistina lažybų reklama galima transliuojant ne ilgesnės kaip 20 sekundžių trukmės reklaminius intarpus ne daugiau kaip du kartus per vieną valandą nuo 6 iki 18 valandos ir ne daugiau kaip vieną 20 sekundžių trukmės reklaminį intarpą ne daugiau kaip vieną kartą per vieną valandą nuo 18 iki 24 valandos;

c) interneto svetainėse skelbiama lažybų reklama negali būti pateikiama iškylančiuosiuose languose (tai yra reklama, kuri uždengia visą ar dalį svetainės turinio, langai, kurie neleidžia pasiekti puslapio turinio neatsakius į juose esančią užklausą ir pan.). Skelbiama statinė lažybų reklama su nuoroda į lažybas organizuojančių bendrovių interneto svetaines neviršija 20 procentų viso reklamos ploto nuo 6 iki 18 valandos ir neviršija 10 procentų viso reklamos ploto nuo 18 iki 24 valandos.“

4. Papildyti 10 straipsnį 93 dalimi:

„93. Draudžiama skleisti informaciją apie lošimus organizuojančios bendrovės bet kokio pobūdžio viešų renginių, veiklų, fizinių ir juridinių asmenų rėmimą, išskyrus informaciją apie lažybas organizuojančios bendrovės sporto renginių, sporto organizacijų, sportininkų rėmimą, kultūros ir meno renginių, kultūros ir meno organizacijų ir meno kūrėjų rėmimą, kiek tai neprieštarauja šio įstatymo 10 straipsnio 9, 91 ir 92 dalyse nustatytiems reikalavimams.“

5. Pakeisti 10 straipsnio 19 dalį ir ją išdėstyti taip:

„19. Lietuvos Respublikoje draudžiama skatinti dalyvauti lošimuose – bet kuria forma ir bet kokiomis priemonėmis skleisti informaciją ar atlikti įtikinėjimo veiksmus, skatinančius dalyvauti lošimuose ar nuotoliniuose lošimuose. Skatinimu dalyvauti lošimuose nėra laikoma:

1) reklamos, atitinkančios šio straipsnio 9, 91 ir 92 dalyse nustatytus reikalavimus, skelbimas;

2) informacijos apie rėmimą atitinkančios šio straipsnio 93 dalyje nustatytus reikalavimus, skelbimas;

3) lošimų organizavimo reglamento, organizuojamų nuotolinių lošimų pasiūlos be papildomos rašytinės, vaizdinės ar garsinės informacijos skelbimas, šio straipsnio 20 dalyje, šio įstatymo 201 straipsnio 3 dalyje, 203 straipsnio 2, 4, 5 dalyse, 206 straipsnyje nurodytos informacijos skelbimas, kai ši informacija pateikiama interneto svetainėse, kuriose organizuojami nuotoliniai lošimai;

4) lošimų organizavimo reglamento, šio įstatymo 19 straipsnio 2 dalyje nurodytos informacijos skelbimas ir organizuojamų lažybų pasiūlos be papildomos rašytinės, vaizdinės ar garsinės informacijos skelbimas lošimų organizavimo vietose.“

3 straipsnis. 10 straipsnio pakeitimas

Pakeisti 10 straipsnio 93 dalį ir ją išdėstyti taip:

„93. Draudžiama skleisti informaciją apie lošimus organizuojančios bendrovės bet kokio pobūdžio viešų renginių, veiklų, fizinių ir juridinių asmenų rėmimą.“

4 straipsnis. 103 straipsnio pakeitimas

Pakeisti 103 straipsnio 3 dalį ir ją išdėstyti taip:

„3. Draudžiama lažybose naudoti lažybų įrenginius ir siūlyti lažintis dėl realiuoju laiku specialiai kuriamų įvykių, skirtų lažyboms.“

5 straipsnis. 21 straipsnio pakeitimas

1. Pakeisti 21 straipsnio 3 dalį ir ją išdėstyti taip:

„3. Bendrovė, pageidaujanti gauti leidimą atidaryti automatų ar bingo saloną, lošimo namus (kazino) arba organizuoti nuotolinius lošimus, pateikia Priežiūros tarnybai prašymą, kuriame nurodoma bendrovės pavadinimas, kodas, buveinės adresas, telefono ir fakso numeriai, lošimų organizavimo vietos adresas, telefono numeris, numatomų organizuoti lošimų rūšys, licencijos organizuoti lošimus išdavimo data, numeris (jeigu leidimas išduodamas licenciją turinčiai bendrovei), bendrovės vadovo arba jo įgalioto asmens, užpildžiusio ir pasirašiusio prašymą, pareigos, vardas ir pavardė, prašymo padavimo data.“

2. Pripažinti netekusiu galios 21 straipsnio 4 dalies 9 punktą.

6 straipsnis. 292 straipsnio pakeitimas

Pakeisti 292 straipsnio 1 dalį ir ją išdėstyti taip:

„1. Bendrovei už šio įstatymo 74 straipsnio 1 ir 10 dalių, 10 straipsnio 9, 93, 10, 19 ir 21 dalių, 11, 13 ir 208 straipsnių pažeidimus Priežiūros tarnyba skiria baudą nuo 0,1 iki 1 procento praėjusių kalendorinių metų bendrųjų metinių pajamų (nuo sumos, gautos iš lošėjų statomų sumų atėmus lošėjams faktiškai išmokėtų laimėjimų sumą), bet ne mažiau kaip 6 000 eurų ir ne daugiau kaip 25 000 eurų.“

7 straipsnis. Įstatymo įsigaliojimas, įgyvendinimas ir taikymas

1. Šis įstatymas, išskyrus šio įstatymo 3 straipsnį, įsigalioja 2025 m. gegužės 1 d.

2. Leidimai atidaryti automatų salonus kino teatruose, geležinkelio ir autobusų stotyse, oro uostuose, jūrų uostuose ir leidimai steigti lažybų ir totalizatoriaus punktus pašto įstaigose, išduoti iki šio įstatymo įsigaliojimo dienos, galioja iki 2027 m. liepos 1 d.

3. Šio įstatymo 2 straipsniu keičiamo Lietuvos Respublikos azartinių lošimų įstatymo 10 straipsnio 9 dalies 4 punktas galioja iki 2027 m. gruodžio 31 d.

4. Šio įstatymo 2 straipsniu pildomo Azartinių lošimų įstatymo 10 straipsnio 93 dalis galioja iki 2027 m. gruodžio 31 d.

5. Šio įstatymo 2 straipsniu keičiamo azartinių lošimų įstatymo 10 straipsnio 19 dalies 2 punktas galioja iki 2027 m. gruodžio 31 d.

6. Šio įstatymo 2 straipsniu keičiamo Azartinių lošimų įstatymo 10 straipsnio 93dalis įsigalioja 2028 m. sausio 1 d.

7. Iki įstatymo įsigaliojimo dienos lošimų organizatorių ir kitų asmenų sudarytos viešų renginių, veiklų, fizinių ir (ar) juridinių asmenų rėmimo sutartys, įsigaliojus šiam įstatymui, gali būti vykdomos tiek, kiek tai neprieštarauja šio įstatymo nuostatoms.

Skelbiu šį Lietuvos Respublikos Seimo priimtą įstatymą.

Respublikos Prezidentas